മുല്ലക്കാട്ട് പറമ്പിൽ ‍ഔസേപ്പിന്റെയും അന്നംകുട്ടിയുടെയും മകനായി 1975 സെപ്റ്റംബർ 10 നു തൃശ്ശൂർ ജില്ലയിലെ കുഴൂരില് ‍ ജനിച്ചു. മീനാക്ഷി ആശാത്തി]യുടെ എഴുത്തുപുരയിൽ  ഹരിശ്രീ കുറിച്ചു. ശ്രീക്യഷ്ണവിലാസം എൽ.പി.സ്ക്കൂൾ എരവത്തൂർ, ഐരാണിക്കുളം സർക്കാർ സ്ക്കൂൾ, പനമ്പിള്ളി സ്മാരക സർക്കാർ കോളേജ്‌, സെന്റ്‌.തെരസാസ്‌ കോളേജ്‌ കോട്ടയ്ക്കൽ, കാലടി ശ്രീ ശങ്കരാചാര്യ സംസ്കൃത സർവകലാശാല,എസ്‌.സി.എം.സ്‌ കൊച്ചിൻ എന്നിവിടങ്ങളിലായിരുന്നു പഠനം.

കോളേജ് വിദ്യാർത്ഥി ആയിരിക്കേ തൃശ്ശൂരിൽ നിന്നും പ്രസിദ്ധീകരിച്ചിരുന്ന എക്സ്പ്രസ്സ് മലയാളം ദിനപത്രത്തിന്റെ മാള ലേഖകനായിരുന്നു. ജേർണ്ണലിസം പഠനത്തിനു ശേഷം ചന്ദ്രിക ദിനപത്രത്തിന്റെ കൊച്ചി എഡിഷനിൽ ട്രെയിനിയായി ചേർന്നു.  പിന്നീട് ഡി-നെറ്റ് ടെലിവിഷൻ, കേരളീയ കലകൾക്ക് വേണ്ടിയുള്ള കലാദർപ്പണം മാസിക എന്നിവിടങ്ങളിൽ ജോലി നോക്കി.

2003 മുതൽ 2010 വരെ ദുബായ് മീഡിയ സിറ്റിയിൽ നിന്നും പ്രക്ഷേപണം നടത്തുന്ന ഏഷ്യാനെറ്റ് എ എം റേഡിയോയിൽ വാർത്താ അവതാരകനായിരുന്നു.പിന്നീട് അജ്മാൻ ഗോൾഡ് എഫ് എമ്മിന്റെ വാർത്താവിഭാഗം തലവനായി. 2012 മുതൽ 2014 വരെ റിപ്പോർട്ടർ ടിവിയിൽ വാർത്താ അവതാരകനായിരുന്നു. . 1995 ൽ രൂപീകരിച്ച മാള പ്രസ്സ്ക്ലബ്ബ്, 2008 ൽ രൂപീകരിച്ച യു എ ഇ ഇന്ത്യൻ മീഡിയ ഫോറം എന്നിവയുടെ സ്ഥാപക അംഗമാണു.  ബ്ലോഗുകൾക്ക് പ്രാധാന്യം നൽകിക്കൊണ്ട് 2007 ൽ എന്ന ഇ-പത്രം എന്ന ജേർണ്ണലിനു തുടക്കമിട്ടു.

അച്ചടി, ഇന്റെർനെറ്റ്, റേഡിയോ, ടെലിവിഷൻ എന്നിങ്ങനെ എല്ലാ തരത്തിലുമു ള്ള മാധ്യമങ്ങളിൽ ജോലി ചെയ്ത ചുരുക്കം മലയാളം മാധ്യമപ്രവർത്തകരിൽ ഒരാൾ കൂടിയാണു വിത്സൺ

അവലംബം
പുസ്തകങ്ങൾ
സാഹിത്യം
ജീവിതരേഖ